একটা কথা পরিষ্কার করে আমি বলতে চাই। আমি বা আমার স্ত্রী কিরণ এই দেশ ছাড়তে চাই না। দেশ ছাড়ার কোনও প্রশ্নই নেই। আমরা কোনওদিন দেশ ছাড়ার কথা ভাবিনি। দেশ ছেড়ে যাইওনি। আগামীদিনেও দেশ ছেড়ে যেতে চাই না। যাঁরা বলছেন, তাঁরা মনে হয় আমার সাক্ষাৎকার ভাল ভাবে শোনেননি। অথবা ইচ্ছা করে আমার কথার অপব্যাখ্যা করছেন। ভারত আমার দেশ। এখানেই আমি জন্মেছি। ভারতকে আমি ভালবাসি। এ দেশে জন্মে আমি নিজেকে ভাগ্যবান বলে মনে করি। আমি এ দেশেই থাকব। 
আরও একটা কথা আমি বলতে চাই। সেদিন সাক্ষাৎকারে আমি যা বলেছিলাম, তা মন থেকে সমর্থন করি। যাঁরা আমাকে দেশবিরোধী বলছেন, তাঁদের উদ্দেশে বলছি, আমি ভারতীয় হিসেবে গর্বিত। তার জন্য আমার অনুমতির প্রয়োজন নেই। আবার প্রচারেরও দরকার নেই। আমার বক্তব্যকে বিকৃত করা দেখে অত্যন্ত দুঃখ পেয়েছি। তাঁরাই কিন্তু আবার আমার বক্তব্যের যথাথর্তা প্রতিষ্ঠা করার চেষ্টা করছেন। 
যাঁরা আমার পাশে রয়েছেন, তাঁদের প্রত্যেককে ধন্যবাদ জানাই। দেশের সৌন্দর্য ও স্বতন্ত্রতা রক্ষা করা আমাদের প্রত্যেকেরই কর্তব্য। ভারতের বৈচিত্র, নানা ভাষা, নানা সংস্কৃতি, ভারতের ইতিহাস, সহিষ্ণুতা, ভালবাসা, সংবেদনশীলতা, আবেগ রক্ষা করাই আমাদের কর্তব্য। রবীন্দ্রনাথ ঠাকুরের কবিতা দিয়ে আমার বক্তব্য শেষ করছি— 
হোয়্যার দ্য মাইন্ড ইজ উইদাউট ফিয়ার অ্যান্ড দ্য হেড হেল্ড হাই, হোয়্যার নলেজ ইজ ফ্রি, হোয়্যার দ্য ওয়ার্ল্ড হ্যাজ নট বিন ব্রোকেন আপ ইনটু ফ্র্যাগমেন্টস, বাই ন্যারো ডোমেস্টিক ওয়ালস, হোয়্যার ওয়ার্ডস কাম আউট ফ্রম দ্য ডেপথ অফ ট্রুথ, হোয়্যার টায়ারলেস স্ট্রাইভিং স্ট্রেচেস ইটস আর্মস, টুওয়ার্ডস পারফেকশন, হোয়্যার দ্য ক্লিয়ার স্ট্রিম অফ রিজন হ্যাজ নট লস্ট ইটস ওয়ে, ইনটু দ্য ড্রেয়ারি ডেসার্ট স্যান্ড অফ ডেড হ্যাবিট, হোয়্যার দ্য মাইন্ড ইজ লেড ফরওয়ার্ড বাই দি, ইনটু এভার-ওয়াডেনিং থট অ্যান্ড অ্যাকশন, ইনটু দ্যাট হেভেন অফ ফ্রিডম, মাই ফাদার, লেট মাই কান্ট্রি অ্যাওয়েক। 
জয় হিন্দ।
আমির খান।